En virksomhed må godt sende:

breve og salgsreklamer direkte til din adresse med dit navn på, hvis du ikke er tilmeldt Robinsonlisten - brug selvbetjeningen 'Tilmeld eller afmeld beskyttelse mod direkte markedsføring (Robinsonlisten)'

reklamer uden navn på og ugeaviser, hvis du ikke har tilmeldt dig Nej tak til reklamer-ordningen - tilmeld dig hos FK-distribution

En virksomhed må ikke sende spam.

Reklamer – Nej tak

Ordningen "Reklamer - Nej tak" giver dig mulighed for at undgå reklamer uden navn og ugeaviser i din postkasse.

Du kan vælge mellem to forskellige klistermærker, alt efter hvor omfattende dit ”Nej tak” skal være:

Reklamer - Nej tak-mærket betyder, at du ikke vil få adresseløse forsendelser. Du får fortsat lokale ugeaviser, aftenskolekataloger og lignende materiale.

Reklamer og gratis aviser - Nej tak-mærket betyder, at du hverken får adresseløse forsendelser, lokale ugeaviser eller andet materiale, fx aftenskolekataloger og lignende.

Du tilmelder din adresse på FK Distributions hjemmeside, hvor du også kan læse mere om nej tak-ordningen.

Telefonsalg

Telefonsalg er som udgangspunkt forbudt i Danmark, medmindre du selv udtrykkeligt har bedt om at blive kontaktet.

I enkelte tilfælde må virksomheder og foreninger ringe til dig, fx for at sælge et avisabonnement, bøger, forsikringer, abonnement på sygetransport.Vil du også undgå disse former for telefonsalg, kan du tilmelde dig Robinsonlisten.